Ο “Insider” αποκαλύπτει μια από τις πιο περίεργες τραπεζικές προμήθειες

Προμήθειες ακόμα και στα… κέρματα έχουν επιβάλλει οι τράπεζες!

Όπως μου λένε, μέσα στο μπαράζ χρεώσεων που συνεχίζουν να επιβάλλουν κάποια χρηματοπιστωτικά ιδρύματα συμπεριλαμβάνεται και προμήθεια για την… καταμέτρηση κερμάτων στο ταμείο!

Μάλιστα, η προμήθεια για ανταλλαγή κερμάτων με χαρτονομίσματα είναι ιδιαίτερα «τσουχτερή» καθώς ανέρχεται σε 1% του ποσού, με ελάχιστη χρέωση τα 5 ευρώ και μέγιστη τα 200. Αντίστοιχα, αν θέλετε ψιλά από την τράπεζα, υπάρχει προμήθεια 0,5% επί του ποσού για ανταλλαγή χαρτονομισμάτων με κέρματα, επίσης με ελάχιστο ποσό τα 5 ευρώ και μέγιστο τα 200.

Την επόμενη φορά λοιπόν που θα «σπάσετε τον κουμπαρά», σκεφτείτε πού θα πάτε τα ψιλά σας.

The Insider



